Tõlge: "Saarlased aga olid keset sügavat sood end ümbritsenud suure kindlustusega, mis seisis koos kolmest ringvallist, millesse oli ehitatud enda kaitseks puude, pal­kidega kõvasti seotud kants, mis ei olnud võidetav ei tule ega  mõõkadega. Peale nõupidamist saatis ordumeister komtuure (preceptores) jne kahe valli ründamiseks, mis kestis varahommikust kuni ööni. Siis tungis meister ise maalinna sisse, kus maha tapeti 2000 meest ja kindlustus maha põletati; ja see sündis 15. veebruaril hommikust õhtuni. Sest enne seda olid saarlased endale oma soost valinud väejuhi ("kuninga"), nimega Wesse, kes võeti seal­samas vangi, ja peale selle, kui ta tugevamini kinni oli seotud, poodi ta jalgupidi üles. Kristlaste (Saksa) väest said kindluse all  surma 500. Peale selle pöördusid rüütlid 14. märtsil ja läksid paastupühaks (4. aprilliks) Preisimaale tagasi."